陈著
剡县次韵张兼
停棹即阶除，空明一镜如。飞毫僵庶可，吐句走灵舒。闹里自静好，公馀相起居。爱君情款密，裨我事迂疏。念念民租少，言言郡计虚。入林难即鹿，竭泽恐无鱼。立政谙平实，行符审疾徐。亟牛且鸡汁，服骥偶盐车。斟酌黄流瓒，流连翠织裾。务滋桃李种，首事草茅锄。愿却辛毗子，同商隽永书。溪山万宝藏，穹壤一蘧庐。吟吻馋供茗，官庖贵买蔬。尘劳资洗濯，技痒互爬梳。生活侵韩贾，襟期听耳馀。雪舟如兴尽，共此复谁欤。